তৃণমূল কি জাতীয় দলের মর্যাদা হারাবে! কমিশনের কড়া নোটিশ ঘিরে জল্পনা | TMC may lose national party status as Election Commission issues notice - Bengali Oneindia
27 min ago জঙ্গিদের আর্থিক সাহায্য, ইরানকে কালোতালিকা ভুক্ত করল FATF
53 min ago আহমেদাবাদে সংবর্ধনা, ট্রাম্পের সঙ্গে তাজমহল দর্শনে যাচ্ছেন না মোদী
1 hr ago ভারত সফরের আগে বলিউডে মজে ট্রাম্প? আয়ুষ্মানের সিনেমার প্রশংসায় মার্কিন প্রেসিডেন্ট!
| Published: July 19 2019, 15:08 [IST]
লোকসভা নির্বাচনের ফলাফলের পর থেকে গোটা দেশের রাজনৈতিক মানচিত্রই পাল্টে গিয়েছে। কারণ বিজেপি ও সহযোগী দলগুলি বাদে অন্য রাজনৈতিক দলগুলি এবারের ভোটে অত্যন্ত খারাপ ফল করেছে। যার ফলে এক নয়া সমীকরণ তৈরি হয়েছে। কয়েকটি দলের জাতীয় দলের তকমা প্রায় মুছে যাওয়ার মুখে। এবং নির্বাচন কমিশন দলগুলিকে নোটিশ পাঠিয়ে জানতে চেয়েছে কেন তাঁদের জাতীয় দলের মর্যাদা দেওয়া হবে তা লিখিত আকারে জানাতে।
কড়া নোটিশ কমিশনের
আগামী ৫ অগাস্টের মধ্যে নির্বাচন কমিশনকে উত্তর দিতে বলা হয়েছে। যে দলগুলি এই নোটিশ পেয়েছে তাদের মধ্যে রয়েছে এনসিপি বা ন্যাশনালিস্ট কংগ্রেস পার্টি, তৃণমূল কংগ্রেস ও সিপিআই-এর মতো দলগুলি।
চাপে এনসিপি
২০১৪ সালের নির্বাচনে এনসিপি পেয়েছিল ৬টি আসন। এবার পেয়েছে মাত্র ৫টি আসন। মহারাষ্ট্রের নির্বাচনেও ভালো ফল করতে পারেনি শরদ পাওয়ারের দল। ফলে তাঁরা এখন অস্তিত্ব সঙ্কটে পড়েছে।
তৃণমূলও সঙ্কটে
অন্যদিকে তৃণমূল ২০১৪ সালের নির্বাচনে ৩৪টি আসন জিতেছিল। এবার পেয়েছে মাত্র ২২টি। অন্য কোনও রাজ্যে তৃণমূলের কোনও আসন নেই। রয়েছে শুধু বাংলায়। এদিকে সিপিআই মাত্র সারা দেশে ২টি আসন জিতেছে।
আগের বারও ঝামেলায় পড়েছিল সিপিআই
২০১৪ সালের লোকসভা নির্বাচনের পরও সিপিআই, বহুজন সমাজ পার্টি ও এনসিপি জাতীয় দলের মর্যাদা হারানোর মতো পরিস্থিতিতে পড়েছিল। তবে জাতীয় ও রাজ্য দলের মর্যাদা পাঁচ থেকে বাড়িয়ে দশ বছর করায় কিছুটা স্বস্তি মিলেছিল তখন।
সাধারণত কমিশনের ১৯৬৮ সালের নির্দেশ অনুযায়ী নিয়ম হল জাতীয় দল হতে হলে তাঁদের অন্তত ছয় শতাংশ ভোট পেতে হবে চারটি বা তার বেশি রাজ্যে লোকসভা অথবা বিধানসভা নির্বাচনে। পাশাপাশি লোকসভায় অন্তত চারজন সদস্য থাকতে হবে। অন্তত তিনটি রাজ্য থেকে সদস্যদের নির্বাচিত হয়ে আসতে হবে।
কারা জাতীয় দল
প্রসঙ্গত এই মুহূর্তে তৃণমূল কংগ্রেস, বিজেপি, বিএসপি, সিপিআই, সিপিএম, কংগ্রেস, এনসিপি, এনপিপি দলের জাতীয় দলের মর্যাদা রয়েছে।
মাধ্যমিকের সময় রাজ্যপালের উপস্থিতিতেই স্পিকার বাজিয়ে মেলা! আইন ভাঙায় উঠছে প্রশ্ন
tmc election commission west bengal cpi ncp তৃণমূল কংগ্রেস নির্বাচন কমিশন পশ্চিমবঙ্গ সিপিআই এনসিপি
TMC may lose national party status as Election Commission issues notice
Story first published: Friday, July 19, 2019, 15:08 [IST]